डॉक सारांशित करण्यासाठी: हॉस्पिटलमधली परिस्थिती

आशिया खंडातलं वाखाणण्याजोगं मोठं मेडिकल कॉलेज हॉस्पिटल आणि नामवंत एम्स हॉस्पिटल नागपूरमध्ये आहे. त्यामुळे नागपूर हे मध्य भारतातील मेडिकल हब समजलं जातं. पण आज कोरोनाच्या काळात हा मेडिकल हब परिस्थितीमुळे बेजार झाल्याचं चित्र आहे. वाढत्या रुग्णांमुळे नागपूर जिल्ह्यातली आरोग्य यंत्रणा अपुरी पडतेय. 

'हॉस्पिटलमध्ये बेडच मिळेना'

नागपूरमधील काटोलच्या सुरेश पाटील यांच्या 70 वर्षांच्या काकींना गेल्या आठवड्यात कोरोनाची लक्षणं दिसायला सुरुवात झाली. त्यांना श्वास घ्यायला त्रास होऊ लागला. ऑक्सिजनची पातळी खाली घसरल्याने कांतीबाईंना तातडीने हॉस्पिटलमध्ये हलवण्याचा सल्ला स्थानिक डॉक्टरांनी दिला.

मधुमेह असल्याने कांतीबाईंना नातेवाईंकांनी नागपूरच्या मेडिकल कॉलेजच्या हॉस्पिटलमध्ये 9 एप्रिलला दाखल केलं. पण कोव्हिड कक्षात बेड नसल्याने तीन दिवस त्यांना अपघात विभागात ठेवण्यात आलं. तीन दिवस ऑक्सिजन दिल्यानंतर अखेर तीन दिवसांनी म्हणजे सोमवारी त्यांना कोव्हिड कक्षात बेड मिळाला.

कोरोना रुग्णांना बेड्स मिळत नाहीयेत.

त्यानंतर सुरेश पाटील यांना कांतीबाईंच्या प्रकृतीविषयी काही कळलेलं नाही.

 "आम्ही तीन दिवस डॉक्टरांना विनवणी करत होतो की त्यांना कोव्हिड कक्षात पाठवा. तोपर्यंत त्यांच्यावर योग्य उपचार होणार नाहीत. पण डॉक्टर सतत सांगत होते की- तुम्हाला इतकीच घाई आहे तर दुसऱ्या हॉस्पिटलमध्ये घेऊन जा"- सुरेश पाटील यांनी बीबीसी मराठीशी झालेल्या फोनवरील संभाषणात सांगितलं.

एकाच बेडवर दोन रुग्ण?

नागपूरच्या याच मेडिकल कॉलेजच्या हॉस्पिटलमध्ये एकाच बेडवर दोन कोव्हिडचे रुग्ण असल्याचे  व्हिडिओ पुढे आले आहेत. प्रशासनाने याविषयी स्पष्टीकरण दिलंय.

"कोरोनाच्या पेशंटना रांगेत उभं ठेवता येत नाही. त्यामुळे जेवढे पेशंट येतात त्यांना आम्ही रुग्णालयात दाखल करुन घेतो. ज्यांची ऑक्सिजन पातळी, सॅचुरेशन चांगलं आहे, त्यांना एका बेडवर दोघं अशा पद्धतीने बसवतो. मग त्यांना वार्डात हलवतो," असं हॉस्पिटलचे वैद्यकीय अधिक्षक डॉ. अविनाश गावंडे यांनी सांगितलं आहे.  

हॉस्पिटलची स्थिती

रुग्णांची गर्दी आहे असे व्हिडिओ मोबाईलमध्ये काढून पसरवू नये असं आवाहन डॉ. गावंडे यांनी केलंय. शासकीय रुग्णालयात गरीब वर्गातील रुग्ण येत असल्याने ते अफवा पसरल्याने घाबरतील असंही त्यांचं म्हणणं आहे.

नागपूरचे रुग्ण अमरावतीमध्ये?

हॉस्पिटलमध्ये गेल्या काही दिवसांमध्ये...\nडॉक सारख्याच भाषेत सारांश:
कोरोनाच्या दुसऱ्या लाटेमुळे महाराष्ट्रात हॉस्पिटलमध्ये दाखल होणाऱ्या रुग्णांची संख्या आठवड्याभरात झपाट्याने वाढली आहे. त्यातही ऑक्सिजन सपोर्ट असलेले बेड आणि व्हेंटिलेटर उपलब्ध न झाल्याने काही हॉस्पिटल्समध्ये विदारक चित्र दिसतंय.